Pasukan Operasi Khusus Tentera Rakyat Korea

Pasukan Operasi Khusus Korea Utara (NKSOF), secara rasminya Pasukan Operasi Khusus Tentera Rakyat Korea, terdiri daripada unit elit tentera terlatih yang dilengkapi khas untuk melaksanakan operasi ketenteraan, politik, atau perang saraf bagi Korea Utara. Unit ini aktif menguji pertahanan Korea Selatan dan telah dikesan banyak kali beroperasi di Korea Selatan sejak berakhirnya Perang Korea.  Terdapat kira-kira 180,000 askar operasi khusus.

 Misi 
Misi-misi Pasukan Operasi Khusus adalah memecahkan pertahanan tetap Korea Selatan, mencipta "medan tempur kedua" di kawasan belakang musuh, dan melakukan peninjauan strategik medan perang.Handbook, North Korea, Defense Intelligence Agency, Washington, D.C., 1993, p. 3-119

 Sejarah 
Tarikh rasmi pembentukan bagi SOF tidak diketahui, tetapi laporan aktiviti pasukan ini telah bermula sejak 30 Oktober 1968. Pada tarikh ini, komando Maritim mendarat di pantai dari Samcheok ke Uljin, Korea Selatan dan selepas beberapa siri pertempuran berundur kembali ke Korea Utara.Bolger, Daniel P., "Scenes from an Unfinished War: Low Intensity Conflict in Korea, 1966-1969", Leavenworth Papers No. 19, Combat Studies Institute, U.S. Army Command and General Staff College, Ft. Leavenworth, Kansas, p. 86 Kim Il Sung sendiri dipetik sebagai berkata Pasukan Operasi Khusus "ialah pasukan elit paling kuat dalam Tentera Rakyat Korea dan adalah pasukan pelopor unik Angkatan Tentera Republik Demokratik Rakyat Korea."

Perarakan Pyongyang 2017
Pada 15 April 2017, sebuah unit baru Pasukan Khusus memakai seragam tempur moden yang serupa dengan BMK Ke-707 (Korea Selatan) berarak bersama dengan elemen-elemen Tentera Rakyat Korea dalam perbarisan ulang tahun ke-105 kelahiran pengasas Korea Utara Kim Il-sung di Pyongyang. Media negara Korea Utara mengesahkan unit Elit baru ini untuk menentang Navy SEALs Amerika dan mereka menggelarkannya  Lightning Commandos ("Komando Kilat").

 Rujukan 

Category:Unit tentera
Category:Tentera Korea Utara
Category:Pasukan elit